Սեպտեմբերի 21-ը Հայաստանի Հանրապետության անկախության օրն է: Անկախություն, որը սերունդներ էին երազել, ու սերունդներ էին իրենց ստեղծագործ միտքն ու բազկի ուժը նվիրաբերել այդ երազանքի իրականացման համար: 21 տարի առաջ, 1991 թվականին անկախությունը թեև տրվեց մեզ որոշ իմաստով հանգամանքների բերումով, սակայն հենց առաջին օրվանից հարկ եղավ արյունով պաշտպանել այդ անկախությունն ու արդեն անկախ հռչակված ու միջազգայնորեն ճանաչված երկրի սահմանները: